|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | | |  |  |  |  |  |  |  | | --- | --- | --- | --- | --- | --- | --- | | |  |  |  |  | | --- | --- | --- | --- | | R E P U B L I K A H R V A T S K A POŽEŠKO-SLAVONSKA ŽUPANIJA   |  |  | | --- | --- | |  | GRAD PLETERNICA | | | | images | **G r a d o n a č e l n i c a**  www.pleternica.hr ; e-mail: grad@pleternica.hr | | | |

KLASA:

URBROJ:

Pleternica, \_\_\_\_\_\_\_\_\_\_\_ 2018. godine

Na temelju članka 8. stavak 1. Odluke o stipendiranju i drugim oblicima potpore studentima Grada Pleternice (Službeno glasilo Grada Pleternice br. 07/16) i Odluke o broju stipendija i novčanom iznosu stipendije u akademskoj godini 2018./2019., KLASA: 604-02/18-01/1, URBROJ: 2177/07-01-18-2, Gradonačelnica Grada Pleternice, raspisuje

[ NACRT ]

**J A V N I N A T J E Č A J**

**za dodjelu stipendija studentima s područja Grada Pleternice za akademsku godinu 2018./2019.**

I. Grad Pleternica dodijelit će petnaest (15) stipendija u iznosu od 700,00 kuna, mjesečno za akademsku godinu 2018./2019. studentima koji imaju prebivalište na području Grada Pleternice.

II. Pravo sudjelovanja na javnom natječaju imaju studenti:

* koji su državljani Republike Hrvatske sa stalnim prebivalištem na području Grada Pleternice najmanje 6 mjeseci prije podnošenja zahtjeva za dodjelu stipendije
* koji studiraju izvan područja Požeško-slavonske županije
* koji ne koriste odobreni kredit, stipendiju ili drugi oblik novčanog primanja koja imaju obilježja stipendije,
* imaju status redovitog studenta

III. Kandidati su obvezni uz prijavu na javni natječaj priložiti:

1. potvrdu o upisu na fakultet ili stručni studij (veleučilište) o redovnom studiranju u tekućoj akademskoj godini, a koja ne smije biti starija od 3 mjeseca,
2. presliku svjedodžbe završnog razreda srednje škole ili potvrdu fakulteta ili stručnog studija (veleučilišta) o ostvarenom prosjeku ocjena prethodne godine studija i upisu u narednu akademsku godinu,
3. presliku rodnog lista
4. presliku osobne iskaznice
5. presliku domovnice
6. izjavu o članovima zajedničkog kućanstva
7. potvrdu nadležne Porezne uprave o visini dohodaka i primitaka za sve članove kućanstva u svrhu ostvarivanje prava na stipendiju.
8. javnobilježnički ovjerena izjavu da podnositelj zahtjeva ne koristi kredit, stipendiju ili drugi oblik novčanog primanja koje ima obilježja stipendije,
9. dokaze o sudjelovanju i uspjesima na državnim i međunarodnim natjecanjima (za prvo, drugo i treće mjesto na državnim i međunarodnim natjecanjima)
10. dokaze o ispunjavanju ostalih posebnih uvjeta (student bez jednog ili oba roditelja, studentske potvrde o redovnom studiranju za braću i sestre, student, dijete poginulog hrvatskog branitelja ili dijete roditelja hrvatskog ratnog vojnog invalida, HRVI iz Domovinskog rata s oštećenjem organizma 100% i sl.).

Navedena dokumentacija ne smije biti starija od tri (3) mjeseca.

Prijava na javni natječaj za dodjelu stipendije koja je nepravovremena, nepotpuna ili ne sadrži potrebnu dokumentaciju neće se uzeti u razmatranje.

Prijava na natječaj za dodjelu stipendije podnosi se na propisanim obrascima (Obrasci S-1, S-2 i S-3, dostupni na web stranici Grada Pleternice [www.pleternica.hr](http://www.pleternica.hr) ili se osobno mogu preuzeti u Jedinstvenom upravnom odjelu Grada Pleternice.).

Prijava na javni natječaj s potrebnom dokumentacijom dostavlja se u roku **petnaest (15) dana** od dana objave javnog natječaja na web stranici [www.pleternica.hr](http://www.pleternica.hr)**, odnosno najkasnije do 31. listopada 2018. godine**, na adresu: **Grad Pleternica, Povjerenstvo za dodjelu stipendija Grada Pleternice, Ivana Šveara 2, 34310 Pleternica**.

Gradonačelnica

Antonija Jozić, v.r.